PERTEKLINĖS MAKROFITINĖS AUGALIJOS ŠALINIMO TURNIŠKIŲ 
II-OJO TVENKINIO PIETINĖJE DALYJE PASLAUGOS

TECHNINĖ SPECIFIKACIJA

1. Perkamų paslaugų apibūdinimas
1.1. Paslaugos teikimo metu, vadovautis „Perteklinės makrofitinės augalijos šalinimo Turniškių II-ojo tvenkinio pietinėje dalyje projektas“ techniniu projektu   projektu, (pridedamas) (toliau – Projektas) numatoma šalinti biologinei įvairovei nepalankius, nendrių sąžalynus, paliekant keletą nedidelių (2-6 arų ploto) tankesnių nendrynų salelių ir sąžalynų pakrantėje. Bendras raunamų nendrynų plotas - ~1,46 ha. Tvenkinys, kuriame turi būti raunamos nendrės yra Vilniaus mieste, Verkių seniūnijoje.
1.2. Į paslaugų teikimo apimtį įeina atliekų tvarkymas. Reikalavimai atliekų tvarkymui:
1.2.1. Išrautos nendrės (biomasė) sandėliuojamos krante, tik su užsakovo (Pavilnių ir Verkių regioninių parkų direkcijos) specialistu iš anksto suderintose vietose. Sandėliavimo vietos bus suderintos pasirašius paslaugų teikimo sutartį.  Direkcija atsakinga už organinių atliekų išvežimą ir utilizavimą;
1.2.2. Kartu su nendrėmis iškelti kiti objektai (akmenys, šakos) bei šiukšlės privalo būti sandėliuojami atskirai nuo organinių medžiagų. Dumblo kiekis išrautuose ir krante susandėliuotuose augaluose negali viršyti 15% visos organinės masės (kasimas negalimas, būtinas rovimas). Direkcija atsakinga už neorganinių atliekų išvežimą ir utilizavimą.
1.2.3. Vandens paviršiuje plūduriuojančią makrofitų biomasę surinkti ir išvežti į krantą už tiesioginės prietakos baseino ribų (už vandens telkinio apsaugos juostos) tą pačią dieną, kurią vykdomas makrofitų šalinimas.
1.2.4. pašalinta augalija apdžiovinama krante su Paslaugos gavėju suderintose vietose. Vėliau išvežama ir perduodama tinkamam sutvarkymui atliekų tvarkymą reglamentuojančių teisės aktų nustatyta tvarka (pvz. Žaliųjų atliekų kompostavimo aikštelė).
1.2.5. darbų metu išvažinėjus pakrantės apsaugos juostą ir / ar kitas teritorijas, Paslaugos teikėjas privalo šias teritorijas atstatyti, išlyginti, apsėti žolių mišiniu.
1.3.  Įranga, kuri reikalinga paslaugų vykdymui tiekėjas pasirūpinti pats. Vandens telkinio valymui turi būti naudojama motorizuota mažoji vandens telkinių tvarkymo įranga (ne daugiau 4t svorio), kuri turi būti techniškai tvarkinga, sertifikuota, kad eksploatavimo ar avarijų metu negalėtų užterštas vandens telkinys. Kilus bet kokiai taršos rizikai, paslaugų vykdymas nedelsiant stabdomi iki kol bus sumažinta taršos rizika o Teikėjas privalo informuoti projekto įgyvendinimo priežiūrą vykdantį asmenį. Technika turi turėti frezą.
1.4. Teikiant paslaugas privaloma laikytis visų techniniame projekte nurodytų sprendinių ir galiojančių aplinkosaugos teisės aktų.

2. Paslaugų vykdymo terminai

2.1. Visi vykdomi darbai, terminai ir naudojamos priemonės, kurias tiekėjas naudoja paslaugai suteikti,  derinami su Pirkėju.
2.2. Paslaugų įvykdymo terminai: Paslaugos gali būti vykdomos tik nustatytu laikotarpiu: nuo rugpjūčio 15 d. iki lapkričio 15 d. Tikslūs terminai ir naudojamos priemonės su tiekėju bus suderinti per 5 darbo dienas nuo sutarties pasirašymo.
2.2. Paslaugų teikimo etapai dvejų metų 2026 – 2027 laikotarpiu:
· I metai (2026 m.): Išraunamos ir surenkamos į krantą nendrės pagal techniniame projekte numatytą plotą.
· II metai (2027 m.): Pašalinamos visos likusios ataugusios nendrės tame pačiame plote, siekiant galutinio rezultato.


3. Taikomi aplinkosaugos kriterijai

3.1. Pirkimas, vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 “ Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo”  4.4.4.3.  punktu “prekei pagaminti, paslaugai teikti ar darbams atlikti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai”. Teikiant paslaugas laikomasi šių reikalavimų:
3.1.1. Atliekos tvarkomos jų susidarymo vietoje, o susidariusios bioatliekos yra kompostuojamos. 
3.2. Teikiamos paslaugos yra įtrauktos į Aplinkosauginės ir aplinkai palankios prekės bei paslaugų sąrašą, nurodytą 2015 m. lapkričio 24 d. Komisijos įgyvendinimo reglamento (ES) 2015/2174 „Dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų“ Priede „Gamtos rezervatų ir draustinių paslaugos, įskaitant natūralios aplinkos išsaugojimo paslaugas“, nes paslaugos bus teikiamos Verkių regioniniam parkui priklausiančiame Verkių architektūriniame draustinyje. 

 



